கேள்வி: பெரோஸ் கான் - தொழில் வாழ்க்கை என்பது என்ன?
பதில்: 1960 ஆம் ஆண்டில் தீதி என்ற படத்தில் இரண்டாவது கதாநாயகனாக அறிமுகமானார். 1960கள் மற்றும் 1970களின் முற்பகுதியில், இவர் பிற நடிகர்களுடன் குறைந்த செலவில் உருவாகும் படங்களில் தோன்றினார். 1962 ஆம் ஆண்டில், சிமி கரேவால் இணையாக ''டார்சான் கோஸ் டு இந்தியா'' என்ற ஆங்கில மொழி திரைப்படத்தில் நடித்தார். 1965 ஆம் ஆண்டில் பானி மஜூம்தார் ''ஊன்சே லாக்'' (1965) என்ற படத்தில் இவருக்கு முதல் பெரிய வெற்றி கிடைத்தது. இத்திரைப்படத்தில் இவர் ராஜ்குமார் (இந்தி நடிகர்) மற்றும் அசோக் குமார் ஆகியோருடன் நடித்திருந்தார். இதைத் தொடர்ந்து ''சாம்சன்'', ''ஏக் சபெரா ஏக் லூட்டேரா'' மற்றும் ''சார் தர்வேஷ்'' போன்ற சிறிய செலவில் தயாரிக்கப்பட்ட வெற்றி படங்கள் வந்தன. மீண்டும், அதே ஆண்டில், சாதனா நடித்த ''ஆர்ஜூ'' என்ற இசையை அடிப்படையாகக் கொண்ட படத்தில் தியாகம் செய்யும் காதலனாக நடித்தார். ''ஆத்மி அவுர் இன்சான்'' (1969) திரைப்படத்தின் மூலம் சிறந்த துணை நடிகருக்கான தனது முதல் பிலிம்பேர் விருதைப் பெற்றார். யால்கர் (1992) என்ற திரைப்படத்தை இயக்கி நடித்த பிறகு, இவர் 11 ஆண்டுகள் நடிப்பிலிருந்து நீண்ட இடைவெளி எடுத்துக் கொண்டார். 2003 ஆம் ஆண்டில், ''ஜானாஷீன்'' படத்தைத் தயாரித்து இயக்கினார். இதில் இவரின் மகன் பர்தீன் கானுடன் இணைந்து நடித்திருந்தார். இந்த படம் இவர் இயக்கிய கடைசி படமாகும்.